GREEK SUPREME COURT DECISION

Decision ID: 124/2024
Decision Number: 124
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου, Γεώργιο Σχοινοχωρίτη - Εισηγητή, Ευτύχιο Νικόπουλο και Βαρβάρα Πάπαρη, Αρεοπαγίτες. Συνεδρίασε δημόσια στο ακροατήριό του, στις 4 Δεκεμβρίου 2023, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Των αναιρεσειόντων: 1) Α. Χ. του Κ., 2) Μ. Χ. του Γ., συζύγου Α. Χ., κατοίκων ..., οι οποίοι δεν παραστάθηκαν στο ακροατήριο. Του αναιρεσιβλήτου: Ελληνικού Δημοσίου, που εκπροσωπείται νόμιμα από τον Υπουργό Εθνικής Οικονομίας και Οικονομικών, κατοικοεδρεύοντα στην Αθήνα, το οποίο εκπροσωπήθηκε από τον Δημήτριο Τοπαλίδη, Πάρεδρο του Νομικού Συμβουλίου του Κράτους με δήλωση κατ' άρθρο 242 παρ. 2 ΚΠολΔ και δεν κατέθεσε προτάσεις. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Στο σημείο αυτό, αναγνώστηκε η από 21/8/2023 δήλωση παραίτησης των ήδη αναιρεσειόντων από το δικόγραφο της από 30/1/2009 κρινόμενης αίτησης για αναίρεση της 421/2007 απόφασης του Μονομελούς Πρωτοδικείου Αλεξανδρούπολης.

Judges: Ασημίνα Υφαντή, Βρυσηίδα Θωμάτου, Γεώργιο Σχοινοχωρίτη - Ευτύχιο Νικόπουλο, Βαρβάρα Πάπαρη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Ασημίνα Υφαντή, Αντιπρόεδρο του Αρείου Πάγου, Βρυσηίδα Θωμάτου, Γεώργιο Σχοινοχωρίτη - Εισηγητή, Ευτύχιο Νικόπουλο και Βαρβάρα Πάπαρη, Αρεοπαγίτες. Συνεδρίασε δημόσια στο ακροατήριό του, στις 4 Δεκεμβρίου 2023, με την παρουσία και του Γραμματέα Γεωργίου Φιστούρη, για να δικάσει την υπόθεση μεταξύ: Των αναιρεσειόντων: 1) Α. Χ. του Κ., 2) Μ. Χ. του Γ., συζύγου Α. Χ., κατοίκων ..., οι οποίοι δεν παραστάθηκαν στο ακροατήριο. Του αναιρεσιβλήτου: Ελληνικού Δημοσίου, που εκπροσωπείται νόμιμα από τον Υπουργό Εθνικής Οικονομίας και Οικονομικών, κατοικοεδρεύοντα στην Αθήνα, το οποίο εκπροσωπήθηκε από τον Δημήτριο Τοπαλίδη, Πάρεδρο του Νομικού Συμβουλίου του Κράτους με δήλωση κατ' άρθρο 242 παρ. 2 ΚΠολΔ και δεν κατέθεσε προτάσεις. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Στο σημείο αυτό, αναγνώστηκε η από 21/8/2023 δήλωση παραίτησης των ήδη αναιρεσειόντων από το δικόγραφο της από 30/1/2009 κρινόμενης αίτησης για αναίρεση της 421/2007 απόφασης του Μονομελούς Πρωτοδικείου Αλεξανδρούπολης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Από τις διατάξεις των άρθρων 294, 296, 297 και 299 ΚΠολΔ, που εφαρμόζονται, σύμφωνα με το άρθρο 573 παρ. 1 του ίδιου Κώδικα, και στη διαδικασία της δίκης για την αναίρεση, προκύπτει ότι η παραίτηση ολική ή μερική από το δικόγραφο της αίτησης αναίρεσης, για την οποία αρκεί η ύπαρξη γενικής μόνο πληρεξουσιότητας στο πρόσωπο του δικηγόρου του παραιτούμενου διαδίκου (ΑΠ 2/2017, ΑΠ 219/2012), μπορεί να γίνει ή με προφορική δήλωση προτού αρχίσει η προφορική συζήτηση της υπόθεσης, ή με δικόγραφο που επιδίδεται στον αντίδικο του παραιτουμένου και επιφέρει αντίστοιχη (αναλόγως του περιεχομένου και της έκτασής της) κατάργηση της δίκης (ΟλΑΠ 4/2012, ΟλΑΠ 20/1999). Ως δικόγραφο νοείται κάθε έγγραφο που συντάσσεται από το διάδικο ή το δικαστικό πληρεξούσιό του, για την πιστοποίηση των διαδικαστικών πράξεων που ενεργούν ή από το δικαστήριο, και το οποίο (έγγραφο), κατ' άρθρο 118 ΚΠολΔ, είτε υποβάλλεται στο δικαστήριο, είτε επιδίδεται από τον ένα διάδικο στον άλλο. Με βάση τα ανωτέρω η παραίτηση από το δικόγραφο της αίτησης αναίρεσης μπορεί να γίνει και με εξώδικη δήλωση, εφόσον φέρει τα στοιχεία του άρθρου 118 ΚΠολΔ. Για το κύρος δε της εν λόγω παραίτησης δεν είναι αναγκαία η κλήτευση του αναιρεσίβλητου, αφού αυτός και αν τυχόν είχε κληθεί και παρίστατο, δεν θα μπορούσε να αντιταχθεί σ' αυτή, εφόσον γίνεται προτού το δικαστήριο προχωρήσει στην έρευνα των λόγων της αναίρεσης (ΟλΑΠ 744/1982, ΑΠ 570/2023, ΑΠ 439/2017). Η παραίτηση από το δικόγραφο της αίτησης αναίρεσης, έχει ως αποτέλεσμα ότι η αίτηση αναίρεσης θεωρείται πως δεν ασκήθηκε και η δίκη καταργείται χωρίς να είναι αναγκαία η έκδοση απόφασης που να κηρύσσει την κατάργησή της. Δεν αποκλείεται όμως και η έκδοση απόφασης του δικαστηρίου που να αναγνωρίζει το κύρος της παραίτησης και να κηρύσσει καταργημένη τη δίκη (ΑΠ 570/2023, ΑΠ 1915/2017). Στην προκειμένη περίπτωση, είχε προσδιοριστεί για συζήτηση κατά τη δικάσιμο της 4-12-2023 η από 30-1-2009 αίτηση για την αναίρεση της υπ' αριθ. 421/2007 τελεσίδικης απόφασης του Μονομελούς Πρωτοδικείου .... Οι αναιρεσείοντες με την από 21-8-2023 εξώδικη δήλωσή τους, που κατατέθηκε στη Γραμματεία αυτού του Δικαστηρίου στις 19-10-2023, η οποία υπογράφεται από τον πληρεξούσιο δικηγόρο τους Ιωάννη Καραλή, δυνάμει του υπ' αριθ. .../2023 πληρεξουσίου του συμβολαιογράφου ... Θ. Δ., παραιτήθηκαν από το δικόγραφο της υπό κρίση αιτήσεως αναιρέσεως. Η εξώδικη αυτή δήλωση επιδόθηκε στο αναιρεσίβλητο Ελλ. Δημόσιο, νομίμως εκπροσωπούμενο από τον Υπουργό των Οικονομικών, όπως προκύπτει από την υπ' αριθ. .../2023 έκθεση επιδόσεως του δικαστικού επιμελητή στο Πρωτοδικείο ... Κ./νου Ζ.. Η παραίτηση αυτή είναι νόμιμη και, συνακόλουθα, σύμφωνα με τη διάταξη του άρθρου 295 παρ. 1 εδ. α' ΚΠολΔ, η αίτηση αναίρεσης θεωρείται ως μη ασκηθείσα από τους αναιρεσείοντες και πρέπει η δίκη να κηρυχθεί καταργημένη. Διάταξη περί επιβολής δικαστικής δαπάνης σε βάρος των αναιρεσειόντων που παραιτήθηκαν και υπέρ του αναιρεσιβλήτου, δεν θα περιληφθεί στην παρούσα, αφού το τελευταίο, που παραστάθηκε, δεν υπέβαλε σχετικό προς τούτο αίτημα.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Θεωρεί ότι δεν ασκήθηκε η από 30-1-2009 αίτηση των Α. Χ. και Μ. Χ. περί αναιρέσεως της υπ' αριθ. 421/2007 τελεσιδίκου αποφάσεως του Μονομελούς Πρωτοδικείου Αλεξανδρούπολης. Κηρύσσει καταργημένη τη δίκη. ΚΡΙΘΗΚΕ, αποφασίσθηκε στην Αθήνα, στις 8 Ιανουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 23 Ιανουαρίου 2024.

LEGAL REFERENCES
Articles Referenced: άρθρο 242 παρ. 2, άρθρων 294, άρθρο 573 παρ. 1, άρθρο 118, άρθρου 118, άρθρου 295 παρ. 1 εδ. α', άρθρο 242, άρθρο 573, άρθρου 295
Article Codes: ΚΠολΔ
Law References: nan
Total Articles Cited: 7

DATES MENTIONED: 21-8-2023|30-1-2009|4-12-2023|19-10-2023|04-12-2023|08-01-2024|23-01-2024

SOURCE: https://areiospagos.gr/nomologia/apofaseis_DISPLAY.asp?cd=S7QVG5A51FMZ9Q3MKH33TYBR0W3WH8&apof=124_2024&info=ΠΟΛΙΤΙΚΕΣ -  Α1